Държавен вестник, бр. 15, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  15
конни представители на проверяваните лица. 
Съдействието се осъществява при условия и 
по ред, определени със съвместна инструк-
ция на министъра на вътрешните работи и 
председателя на агенцията.
(4) При извършване на проверка по пис-
мено искане на председателя на агенцията 
съответните държавни органи са длъжни да 
предоставят данни относно въведените на 
територията на страната при режим на внос 
или от вътрешнообщностни пристигания ко-
личества нефт и нефтопродукти, обема и вида 
на продажбите, осъществени от проверява-
ното лице, както и всяка друга информация, 
необходима за определяне на задълженията 
на проверяваното лице. 
(5) Проверките се назначават и извършват 
по ред, определен с наредба на председателя 
на агенцията. 
Чл. 57. (1) При извършване на проверка слу-
жителите по чл. 55, ал. 4 могат да предприемат 
мерки за обезпечаване на доказателства чрез 
извършване на опис на материалните активи 
и ценности или чрез изземване с опис на до-
кументи и други носители на информация. В 
случаите, когато няма други възможности за 
обезпечаване, те могат временно да запечат-
ват складове, работилници и други обекти, 
свързани с дейността, за срок до 24 часа, а 
с писмено разрешение на председателя на 
агенцията – до 72 часа.
(2) За запечатването по ал. 1 се съставя 
протокол, в който се посочват датата и часът 
на извършване на действията, конкретните 
действия по запечатването, фактическите 
и правните основания за прилагането на 
мярката, срокът на прилагането є, както и 
пред кой орган и в какъв срок тя може да се 
обжалва. Препис от протокола се предоставя 
на проверяваното лице. 
(3) Мерките може да се обжалват в три­
дневен срок пред председателя на агенцията, 
който се произнася с решение най-късно в 
деня, следващ деня на постъпване на жалба-
та. Председателят може да потвърди, измени 
или отмени мерките и сроковете, за което 
жалбоподателят се уведомява в същия ден.
(4) Решението на председателя на агенци-
ята може да се обжалва в 7-дневен срок пред 
Върховния административен съд, като жалбата 
не спира изпълнението на мерките, освен ако 
съдът постанови друго. Съдът се произнася 
в закрито заседание в 14-дневен срок с оп-
ределение, което не подлежи на обжалване.
Чл. 58. За резултатите от проверките се 
изготвя констативен протокол. Когато кон-
статациите съдържат данни за извършено 
нарушение по този закон, служител, опреде-
лен по реда на чл. 55, ал. 4, съставя акт за 
установяване на административно нарушение. 
Чл. 59. (1) Актът за установяване на ад-
министративното нарушение се съставя в 
писмена форма в 14-дневен срок от приключ-
ването на проверката по реда на Закона за 
административните нарушения и наказания 
и трябва да съдържа:
1. име и длъжност на съставителя;
2. номера и датата на съставяне на акта;
3. данните за проверяваното лице;
4. фактическите и правните основания за 
издаване на акта;
5. дата или период на извършване на на-
рушението;
6. описание на нарушението и обстоятел-
ствата, при които то е било извършено;
7. законовите разпоредби, които са нару-
шени;
8. обяснения или възражения на наруши-
теля, ако е направил такива;
9. опис на приложените доказателства и 
иззетите документи и вещи;
10. подпис на лицето, съставило акта;
11. имената и точните адреси на свидете-
лите, единния им граждански номер;
12. дата на получаване на акта и подпис 
на лицето, което го е получило;
13. информация за претърпени имуществени 
вреди от нарушението.
(2) Фактическите и правните основания по 
ал. 1, т. 4 са мотивите на акта за установяване 
на нарушение.
(3) Екземпляр от акта за установяване на 
нарушение се връчва на нарушителя по реда 
на Закона за административните нарушения 
и наказания.
(4) Събраните в хода на проверката до-
казателства са неразделна част от акта за 
установяване на нарушението. Оригиналите 
на събраните писмени доказателства се при-
лагат към екземпляра от акта за установяване 
на нарушение, предназначен за агенцията, а 
копията от тях се прилагат към екземпляра, 
предназначен за проверяваното лице.
(5) Когато нарушителят не се яви за съ-
ставяне на акт за установяване на нарушение, 
актът се съставя в негово отсъствие и се 
изпраща за връчване от органите на съответ-
ната община или кметство, които са длъжни 
да уведомят нарушителя срещу разписка за 
депозирания акт и в 14-дневен срок от да-
тата на получаването му да го връчат. При 
неявяване на нарушителя актът се подписва 
от оправомощено длъжностно лице от кмета 
на общината или кметството и не се връчва. 
(6) В случай че нарушителят не може да 
бъде открит на посочения адрес, актът за 
установяване на административно наруше-
ние се връща в агенцията неоформен, като 
се посочват обстоятелствата, поради които 
нарушителят не е открит.